California’s Protection & Advocacy System
Medi-Cal-ի կառավարվող բուժխնամք. բողոքների ներկայացման և բողոքարկման կարգ
Փոփոխվել է՝ Հուլիս 2018թ., Հրապ. #5606.10 - Armenian
Ի՞նչ կարող եմ ես անել, եթե ինձ դուր չի գալիս մի բան, ինչ անում է իմ Medi-Cal-ի կառավարվող բուժխնամքի ծրագիրը:
Սկսած 2017թ. հուլիսի 1-ից՝ Կալիֆորնիան հետևում է նոր դաշնային կանոնակարգի պահանջներին, որոնք սահմանում են նպաստների մասին որևէ որոշում կամ վեճ բողոքարկելու, ինչպես նաև այլ խնդիրները բողոքի ձևով կառավարվող բուժխնամքի ծրագրի ուշադրությանը ներկայացնելու կարգը:  Առաջին հերթին, միշտ արժե ուղղակիորեն խոսել ձեր ծառայություն մատուցողի հետ կամ զանգահարել ձեր ծրագրի շահառուների սպասարկման հեռախոսահամարով:  Եթե խնդիրն այդպես չլուծվի, կարող եք ձեռնարկել հետևյալ գործողություններից որևէ մեկը:  Նոր դաշնային կանոնակարգի մասին մանրամասն տեղեկատվություն ստանալու համար կարող եք կարդալ Բուժխնամքի մասին օրենքի նախագծի (անգլ.՝ National Health Law Program, NHeLP) վերաբերյալ հրապարակումը հետևյալ հղումով. սեղմել «Համառոտ հրապարակում 2. Medicaid-ի կառավարվող բուժխնամքի վերաբերյալ վերջնական կանոնակարգ բողոքների ու բողոքարկումների համակարգի մասին» էջը NHeLP-ի կայքում:  NHeLP-ը կազմել է նաև շատ մանրամասն հրապարակում Medi-Cal-ի կառավարվող բուժխնամքի վերաբերյալ բողոքարկումների ու բողոքների ներկայացման կարգի մասին (Հարց 4. Ներքին բողոքները և ծառայության մերժման հիմքերի արտաքին վերանայումը Medi-Cal-ի կառավարվող բուժխնամքի ծրագրերում), որը կարելի է ներբեռնել հետևյալ հղումով՝ սեղմել «Կառավարվող բուժխնամքը Կալիֆորնիայում, Հարց 4. Ներքին բողոքները և ծառայության մերժման հիմքերի արտաքին վերանայումը Medi-Cal-ի կառավարվող բուժխնամքի ծրագրերում» էջը NHeLP-ի կայքում:
ՆՇՈՒՄ. All Plan Letter 17-006-ում ներառված է առավել մանրամասն տեղեկատվություն այն մասին, ինչ քննարկվելու է ստորև, օրինակ ծանուցման ձևերը: Այդ տեղեկատվությունը կարելի է գտնել հետևյալ հղումով. սեղմել այստեղ «All Plan Letter 17-006. Բողոքների ներկայացման և բողոքարկման պահանջներ, ծանուցումների փոփոխված ձևեր և «Ձեր իրավունքները» հավելվածների» PDF տարբերակը DHCS-ի կայքէջում տեսնելու համար:

I.	Ներկայացնել բողոքարկման դիմում ձեր կառավարվող բուժխնամքի ծրագրին:
Առաջին հերթին կարևոր է իմանալ Նպաստների բացասական որոշումների (Adverse Benefit Determinations, ABD) մասին:   ABD-ն ձեր կառավարվող բուժխնամքի ծրագրի կողմից ձեռնարկվող գործողություն է, որն ազդում է ձեր խնամքի տրամադրման վրա, օրինակ հետաձգում է, փոփոխում է, մերժում է կամ կրճատում է մատուցվող ծառայությունները, մերժում է ծառայության մատուցումը կամ ծառայության համար վճարում է միայն մասնակի կամ որոշում է, որ պահանջված ծառայությունը չի մտել ծածկույթի մեջ:  ABD տերմինն այժմ օգտագործվում է «Ծանուցում գործողության վերաբերյալ»-ի կամ «NOA»-ի փոխարեն:  Մանրամասն տեղեկատվություն այն մասին, թե ինչ է պարունակում ABD-ն, տե՛ս վերոնշյալ All Plan Letter 17-006 էջ 2-ում:
Յուրաքնաչյուր կառավարվող բուժխնամքի ծրագիր շահառուների համար պետք է ունենա բողոքարկման համակարգ:  Բողոքարկումը ABD-ի վերանայումն է ձեր կառավարվող բուժխնամքի ծրագրի կողմից:   Դուք պետք է ձեր բողոքարկումը կատարեք ABD-ի մասին ծանուցող նամակն ստանալուց հետո 60 օրվա ընթացքում:  Ձեր բողոքարկումը կարող եք կատարել բանավոր կամ գրավոր, սակայն եթե այն կատարում եք բանավոր, ապա պետք է ուղարկեք ստորագրված գրավոր բողոքը ձեր բժշկական ապահովագրության ծրագրին:  Բացի այդ, համոզվեք, որ ձեր բողոքարկման դիմումն ուղարկել եք ձեր կառավարվող բուժխնամքի ծրագրին, այլ ոչ ձեր բժիշկների կամ այլ ծառայությունների մատուցողների խմբին:
Ձեր կառավարվող բուժխնամքի ծրագիրը պետք է տրամադրի ձեր բողոքարկման դիմումն ստանալու մասին գրավոր ստացական՝ բողոքարկման դիմումն ստանալուց հետո 5 օրվա ընթացքում: Ձեր ապահովագրական ծրագիրը պետք է ընդհանուր առմամբ լուծի խնդիրը 30 օրվա ընթացքում և ձեր բողոքի վերաբերյալ որոշումը կայացնելուց հետո ձեզ ուղարկի Բողոքի լուծման ծանուցում (անգլ.՝ Notice of Appeal Resolution, NAR):   NAR-ը պաշտոնական նամակ է, որով ձեզ տեղեկացնում են, որ ABD-ն հերքվել կամ բավարարվել է և որը պետք է պարունակի նաև տեղեկատվություն այն մասին, թե ինչպես կարելի է դիմել նահանգային անկողմնակալ լսումներ անցկացնելու համար, եթե դուք դժգոհ եք որոշումից: 
Դուք կարող եք բողոքարկել նաև արագացված ընթացակարգով, եթե կարծում եք, որ դուք անխուսափելի վտանգի տակ եք, և ձեր առողջությանն սպառնում է լուրջ վտանգ, օրինակ՝ սուր ցավ կամ կյանքի, վերջույթի կամ մարմնի կարևոր ֆունկցիոնալության հավանական կորուստ:  Այդպիսի դեպքերում ձեր բժշկական ապահովագրության պլանը պետք է արձագանքի ձեր բողոքին 72 ժամվա ընթացքում:  Այստեղ նույնպես կարող է կիրառվել 14 օրվա երկարաձգում:    Դուք կարող եք դիմել բողոքարկման արագացված ընթացակարգով, եթե ձեր առողջությանը լուրջ վտանգ է սպառնում:
Եթե ձեր բժշկական ապահովագրության ծրագիրը չի տրամադրում որոշումը վերը քննարկված պահանջվող ժամկետներում, դա համարվում է մերժում և հետևաբար՝ ABD-ի ժամկետը լրանալու օր: 
Ձեր բժշկական ապահովագրության ծրագրի ներքին բողոքարկման ընթացակարգերը սպառելուց հետո կարող եք դիմել Կալիֆորնիայի Սոցիալական ապահովության վարչությանը (անգլ.՝ California Department of Social Services, CDSS) Medi-Cal-ի անկողմնակալ լսումներ անցկացնելու համար:   Դուք կարող եք պահանջել նաև Medi-Cal-ի անկողմնակալ լսումներ, եթե ձեր կառավարվող բուժխնամքի ծրագիրը չի ուղարկել ձեզ NAR-ը պահանջվող ժամկետներում:  Դուք պետք է պահանջեք նահանգային լսումներ ձեր կառավարվող բուժխնամքի ծրագրի NAR-ի ամսաթվից հետո ամենաուշը 120 օրացուցային օրվա ընթացքում:  Դուք կարող եք խնդրել նաև կատարել արագացված ընթացակարգով վերանայում:
A.	Օգտվե՛ք այս երկու քայլից բաղկացած գործընթացից.
Սա օգտագործվել է այն նպատակով, որ դուք կարողանաք անկողմնակալ լսումների դիմումը ներկայացնել NOA-ի ամսաթվից սկսած 90 օրվա ընթացքում:  ԱՅԺՄ օգտագործվում է երկու քայլից բաղկացած գործընթաց. առաջին՝ բողոքը ներկայացրեք ձեր կառավարվող բուժխնամքի ծրագրին ABD-ն ստանալուց հետո 60 օրվա ընթացքում, և երկրորդ՝ ներկայացրեք դիմում անկողմնակալ լսումների անցկացման համար NAR-ն ստանալուց հետո 120 օրվա ընթացքում:  Դուք պետք է օգտվեք այս երկու քայլից բաղկացած գործընթացից անգամ այն դեպքում, եթե չեք ստացել գրավոր ABD-ն, սակայն դուք վիճարկում եք որևէ գործողություն կամ անգործություն, որն ազդում է ձեր խնամքի տրամադրման վրա:
CDSS-ի լսումների կայքէջը հետևյալն է՝ բացել «Medi-Cal-ի անկողմնակալ լսումներ»-ի էջը DHCS-ի կայքէջում:  Անկողմնակալ լսումներ պահանջելու մասին մանրամասն տեղեկատվություն կարելի է գտնել այստեղ՝  բացել «Լսումներ պահանջելու ձեր իրավունքները» էջը DHCS-ի կայքէջում:
II.	Ներկայացնել բողոք ձեր կառավարվող բուժխնամքի ծրագրին
Յուրաքնաչյուր կառավարվող բուժխնամքի ծրագիր շահառուների համար պետք է ունենա բողոք ներկայացնելու համակարգ:  Դուք կարող եք ներկայացնել բողոք կամ «դժգոհություն», եթե դուք դժգոհ եք ձեր կառավարվող բուժխնամքի ծրագրի կամ բժշկական ապահովագրության ընկերության որևէ արարքի հետ, ինչը կապված չէ ABD-ի հետ:  Բողոքը կարող է պարունակել դժգոհություն բժշկի կողմից ձեզ տրամադրած խնամքի որակի վերաբերյալ, կամ եթե բժիշկը կամ անձնակազմը ձեզ հետ կոպիտ են վարվել:  Երբեմն կարող է հստակ չլինել, թե արդյոք դուք պետք է ներկայացնեք բողոք, թե պետք է բողոքարկեք:  Այդպիսի դեպքերում, եթե դուք ներկայացնում եք բողոք, որտեղ պետք է բողոքարկեիք, ձեր կառավարվող բուժխնամքի ծրագիրը պետք է սահմանի, թե դա որ դեպքն է և գործի համապատասխանաբար:
Ձեր կառավարվող բուժխնամքի ծրագիրը պետք է տրամադրի ձեր բողոքն ստանալու մասին գրավոր ծանուցում՝ բողոքն ստանալուց հետո 5 օրվա ընթացքում: Ձեր կառավարվող բուժխնամքի ծրագիրը պետք է ընհանուր առմամբ լուծի բողոքի խնդիրը 30 օրվա ընթացքում:  Դուք կարող եք ներկայացնել բողոք նաև արագացված ընթացակարգով, եթե կարծում եք, որ դուք անխուսափելի վտանգի տակ եք, և ձեր առողջությանն սպառնում է լուրջ վտանգ, օրինակ՝ սուր ցավ կամ կյանքի, վերջույթի կամ մարմնի կարևոր ֆունկցիոնալության հավանական կորուստ:  Այդպիսի դեպքերում ձեր բժշկական ապահովագրության ծրագիրը պետք է արձագանքի ձեր բողոքին 72 ժամվա ընթացքում:
Դուք կարող եք ձեր Medi-Cal-ի կառավարվող բուժխնամքի ծրագրին բողոքը ներկայացնել գրավոր կամ բանավոր:
A.	Medi-Cal-ի անկողմնակալ լսումներ
Դուք կարող եք դիմել Medi-Cal-ի անկողմնակալ լսումներ անցկացնելու համար նաև այն դեպքում, եթե ունեք բողոք ձեր բժշկական ապահովագրության ծրագրի դեմ կամ եթե դուք այլ կերպ դժգոհ եք ձեր Medi-Cal-ի ծառայություններից:   Սակայն դա միշտ չէ, որ նշանակում է, որ Վարչական գործերով դատավորը (անգլ.՝ Administrative Law Judge, ALJ), ով կայացնում է ձեր գործի վերաբերյալ որոշումը, կունենա խնդիրը լուծելու համար անհրաժեշտ իրավասությունը:  Օրինակ, եթե դուք ներկայացնում եք բողոք, որովհետև անձնակազմի որևէ անդամ կոպիտ է վարվել ձեզ հետ, և ձեզ դուր չի գալիս, թե ձեր կառավարվող բուժխնամքի ծրագիրը ինչպես է լուծել ձեր բողոքի խնդիրը, ապա վարչական գործերով դատավորը չի կարողանա ուղղել խնդիրը: Սակայն վարչական գործերով դատավորը հնարավոր է կարողանա օգնել ձեզ, եթե օրինակ ձեր կառավարվող բուժխնամքի ծրագիրը երբեք չպատասխանի հեռախոսազանգերին, քանի որ այդպես կարող է գործ ունենալ խնամքին առնչվող խնդիրների հետ:
Դուք պետք է դիմեք ձեր լսումների անցկացման համար բողոքի հիմք հանդիսացող իրավիճակն առաջանալու օրվանից 90 օրվա ընթացքում:  Դուք չպետք է սպառեք ձեր ապահովագրական ծրագրի ներքին բողոքների ընթացակարգը նախքան լսումների գնալը մի բանի համար, ինչը տարբերվում է Նպաստների բացասական որոշումներից (անգլ.՝ Adverse Benefit Determination, ABD, բացատրությունն ստորև), քանի որ դուք կարող եք ցանկանալ ներկայացնել բողոք և դիմել լսումների անցկացման համար միևնույն ժամանակ:  Միակ դեպքը, երբ դուք պետք է բողոքարկեք նախքան անկողմնակալ լսումների համար դիմելը, այն դեպքն է, որը պարունակում է ABD:  CDSS-ի լսումների կայքէջը հետևյալն է՝ բացել «Medi-Cal-ի անկողմնակալ լսումներ»-ի էջը DHCS-ի կայքէջում:  Անկողմնակալ լսումներ պահանջելու մասին մանրամասն տեղեկատվություն կարելի է գտնել այստեղ՝ բացել «Լսումներ պահանջելու ձեր իրավունքները» էջը DHCS-ի կայքէջում:
III.	Դիմել Կառավարվող բուժօգնության վարչությանը օգնության համար
Կառավարվող բուժօգնության վարչությունը (Department of Managed Health Care, DMHC) կարող է օգնել ձեզ, եթե դուք ունեք վիճարկելի հարց ձեր բժշկական ապահովագրության ծրագրի հետ՝ ներառյալ Անկախ բժշկական վերանայում պահանջելը, բողոքների վերանայում պահանջելը և բողոքի հայտ ներկայացնելը:  DMHC-ն կարգավորում է Knox-Keene օրենսդրության շրջանակում կատարվող բժշկական ապահովագրությունները:  Knox-Keene օրենսդրությունը տարբեր օրենքներից կազմված հավաքածու է, որը կարգավորում է կառավարվող բուժօգնության ապահովագրական ծրագրերը:  Knox-Keene օրենսդրության մասին մանրամասն տեղեկատվության համար կարող եք այցելել՝ սեղմել այստեղ DMHC-ի կայքում «Կալիֆորնիայի բուժօգնության ապահովագրական ծառայությունների ծրագրերին առնչվող օրենքների» էջը տեսնելու համար:  Knox-Keene օրենսդրությունը չի կիրառվում այն վարչաշրջանների համար, որոնք ունեն Վարչաշրջանի կողմից գործարկվող առողջապահական համակարգեր (անգլ.՝ County Operated Health Systems, COHS)՝ բացառությամբ Սան Մատեոյի COHS - Բժշկական ապահովագրության ծրագրի:  Բժշկական ապաահովագրության այս ծրագիրը ինքնակամ կերպով ենթարկվել է Knox-Keene օրենսդրության պահանջներին, սակայն մյուս COHS ծրագրերը՝ ոչ, դրանք են.
-	CalOptima – Օրինջ
-	CenCal Health - Սանտա Բարբարա և Սան Լուիս Օբիսպո
-	Կալիֆորնիայի կենտրոնական առողջապահական ալյանս - Սանտա Կրուզ, Մոնտերեյ, Մերսիդ
-	Gold Coast Health Plan – Վենտուրա
-	Կալիֆորնիայի Partnership HealthPlan - Սոլանո, Նապա, Յոլո, Սոնոմա, Մենդոսինո, Մարին, Դել Նորթ, Հումբոլդ, Լեյք, Լասեն, Մոդոկ, Շաստա, Սիսկիյու, Թրինիթի:
A.	Բողոքի հայտի ներկայացում DMHC-ին
Դուք կարող եք ներկայացնել բողոքի հայտ DMHC-ին, եթե ձեզ չի գոհացրել այն, թե ձեր կառավարվող բուժխնամքի ծրագիրն ինչ լուծում է տվել ձեր բողոքին, կամ բողոքին արձագանքելու ժամանակը լրացել է:  Դուք կարող եք «բողոքի հայտը» ներկայացնել DMHC-ին բողոքի համար հիմք հանդիսացող պատահարի օրվանից հետո 180 օրվա ընթացքում:    Դուք կարող եք կապվել DMHC-ի հետ (888) 466-2219 հեռախոսահամարով կամ հեռատիպով՝ (877) 688-989:  Տե՛ս նաև սեղմել այստեղ DMHC-ի կայքում «Ներկայացնել բողոքի հայտ» էջը տեսնելու համար:  Դուք կարող եք զանգահարել նաև DMHC-ի սպասարկման կենտրոն 1 (888) 466-2219 հեռախոսահամարով:  DMHC-ի մասին մանրամասն տեղեկատվություն կարելի է գտնել այստեղ. սեղմել այստեղ «DMHC-ի մասին» էջն իրենց կայքէջում տեսնելու համար:
B.	Բողոքի հայտի ներկայացում Knox-Keene-ում չներառված ծրագրերի համար
Եթե դուք ունեք Knox-Keene-ում չներառված հինգ ապահովագրական ծրագրերից որևէ մեկը, ուրեմն դուք չեք կարողանա ձեր վեճը լուծելու համար ստանալ օգնություն DMHC-ից:  Չնայած DMHC-ը չի ուսումնասիրում այն անդամների բողոքների հայտերը, ովքեր ընդգրկված չեն Knox Keene-ի ապահովագրական ծրագրերում, դուք այնուամենայնիվ կարող եք կապվել Առողջապահական ծառայությունների վարչության (DHCS) Medi-Cal-ի կառավավող բուժխնամքի գրասենյակի օմբուդսմենի հետ:  Դուք կարող եք զանգահարել նրան 1-888-452-8609 հեռախոսահամարով կամ գրել MMCDOmbudsmanOffice@dhcs.ca.gov էլ. փոստի հասցեով:  Մանրամասն տեղեկատվության համար այցելեք՝ սեղմել այստեղ «Medi-Cal-ի կառավավող բուժխնամքի և հոգեկան առողջության գրասենյակի օմբուդսմենի» էջը DHCS-ի կայքում տեսնելու համար:
Դուք կարող եք վեճը լուծել նաև ներքին կարգով՝ ձեր բժշկական ապահովագրության ծրագրի միջոցով:
C.	Պահանջել Անկախ բժշկական վերանայում
Եթե ձեր խնդրի էությունը կայանում ծառայության/սարքի/պարագայի տրամադրման մերժման, կրճատման կամ հետաձգման մեջ, որովհետև ձեր կառավարվող բուժխնամքի ծրագիրը չի համարում դա բժշկական տեսանկյունից անհրաժեշտ, կամ նրանք ասում են, որ դա փորձարարական կամ հետազոտական նպատակով է, և դուք սպառել եք Knox Keene օրենսդրությամբ լիցենզավորված կառավարվող բուժօգնության ծրագրերի բողոքարկման գործընթացի ձեր հնարավորությունները, դուք կարող եք դիմել DMHC-ին՝ անկախ բժշկական վերանայում անցկացնելու համար (անգլ.՝ independent medical review, IMR):  IMR պահանջելու համար դուք ունեք 6 ամիս NAR-ն ստանալուն պես:
ԿԱՐԵՎՈՐ Է. եթե դուք որոշում եք առաջինը դիմել IMR անցկացնելու համար, նահանգային անկողմնակալ լսումների անցկացման համար դիմելու 120 օր ժամկետը շարունակում է գործել:  Բացի այդ, դուք չեք կարողանա դիմել IMR անցկացնելու համար, եթե դուք արդեն մասնակցել եք նահանգային անկողմնակալ լսումների:  Շատ կարևոր է հիշել սա:
Դուք կարող եք դիմել IMR անցկացնելու համար նաև հետևյալ հղումով՝ սեղմել այստեղ «Անկախ բժշկական վերանայում պահանջելու դիմումի/Բողոքի հայտի ձև»-ի էջը DMHC-ի կայքում տեսնելու համար:
Տե՛ս անկախ բժշկական վերանայումների մասին մեր հրապարակումը հետևյալ հղումով՝ սեղմել այստեղ «Medi-Cal-ի կառավարվող բուժխնամք. Անկախ բժշկական վերանայումը կարող է ծրագրի Ոչ-ը փոխել Այո-ի» վերնագրով DRC-ի հրապարակումը PDF ձևաչափով տեսնելու համար:
ՆՇՈՒՄ. Դուք կարող եք դիմել IMR-ի համար միայն այն դեպքում, եթե դուք այնպիսի բժշկական ապահովագրական պլանում եք, որն արտոնագրվել է Knox-Keene օրենքով:  Knox-Keene-ում չներառված լիցենզավորված բժշկական ապահովագրության ծրագրերը տե՛ս վերևում:
Արդյո՞ք ես կշարունակեմ ստանալ նպաստներ, եթե բողոքարկել եմ:
Այո, սակայն միայն այն դեպքում, եթե պահանջեք բողոքարկում և դիմեք ձեր կառավարվող բուժխնամքի ծրագրի համար նպաստի ժամանակավոր կասեցմամբ լսումներ կամ Medi-Cal-ի անկողմնակալ լսումներ անցկացնելու համար նախքան ձեր ծառայությունների կրճատվելը, կասեցվելը կամ դադարեցվելը: (Նշում.  լսումների արդյունքում ժամանակավոր կասեցված ձեր ծառայությունները կարող են նաև վերականգնվել, եթե ձեզ նախապես պատշաճ կերպով գրավոր չեն ծանուցել ծառայության կրճատման, կասեցման կամ դադարեցման մասին):
Եթե դուք ցանկանում եք IMR և Medi-Cal-ի անկողմնակալ լսումներ նպաստների ժամանակավոր կասեցմամբ, դուք պետք է պահանջեք անկողմնակալ լսումներ մինչև ձեր ծառայությունների կրճատումը, ժամանակավոր կասեցումը կամ դադարումը:  Որպեսզի շարունակեք ստանալ ծառայությունները, դուք կարող եք պահանջել IMR և դիմեք նպաստի ժամանակավոր կասեցմամբ անկողմնակալ լսումներ անցկացնելու համար միաժամանակ:  IMR-ի որոշմանը սպասելու ընթացքում դուք կարող եք պահանջել անկողմնակալ լսումների հետաձգում:  Այդ կերպ դուք կարող եք ժամանակավոր հետաձգել լսումները և ժամանակավոր կասեցնել նպաստների ստացումը, երբ սպասում եք IMR-ի որոշմանը:
Մենք ցանկանում եք լսել ձեր կարծիքը: Խնդրում ենք պատասխանել մեր հրապարակումների մասին հետևյալ հարցման հարցերին և տեղեկացնել մեզ, թե ինչպես ենք մենք աշխատում:  [Անցնել հարցումը]
Իրավաբանական օգնություն ստանալու համար զանգահարել 800-776-5746 հեռախոսահամարով կամ լրացնել օգնության դիմումի ձևը: Մյուս բոլոր հարցերով զանգահարել 916-504-5800 (Հյուսիսային Կալիֆորնիա), 213-213-8000 (Հարավային Կալիֆորնիա) հեռախոսահամարներով: 
Կալիֆորնիայում հաշմանդամություն ունեցող անձանց իրավունքների պաշտպանության կազմակերպությունը ֆինանսավորվում է տարբեր աղբյուրներից, հովանավորների ամբողջական ցանկը տե՛ս այստեղ. սեղմել այստեղ Կալիֆորնիայում հաշմանդամություն ունեցող անձանց իրավունքների պաշտպանության կազմակերպության կայքէջի Փաստաթղթեր բաժնում «Ֆինանսավորման դրամաշնորհներ և պայմանագրեր» էջը բացելու համար: